Foto: Vladimir Zinin/TASS Janubiy Koreya hukumati Pyongchang restoranlarini Olimpiya o‘yinlari vaqtida o‘zlarining menyusidan it go‘shtidan tayyorlangan taomlarni olib tashlashga ishontira olmadi, deya xabar bermoqda Fox News. 12 muassasadan faqatgina ikkitasi rasmiylarning iltimosiga rozilik bergan va ularga moddiy zarar qoplab berilishi va’da qilingan. «Bu masalani hukumat hal qilishi kerak. Umid qilamizki, bu o‘yinlar va viloyat obro‘siga ta’sir qilmaydi hamda biz kerak bo‘lganda mahalliy hokimiyat organlarining ishini qo‘llab-quvvatlaymiz. Bundan tashqari, Olimpiya o‘yinlari o‘tkaziladigan barcha joyda it go‘shtidan tayyorlangan taomlar bo‘lmaydi», - deya ma’lum qilishgan 2018 yilgi Olimpiya o‘yinlari tashkiliy qo‘mitasi. Ta’kidlanishicha, Pyongchangdagi Olimpiada-2018 ga tayyorgarlik ko‘rish uchun bir necha million dollar sarflangan.